"Setswana Puotlaleletso ya Bobedi (SAL)/P1 7 DBE/Ngwanaitseele 2019 NSC (Gauteng) KAROLO YA B: TSHOBOKANYO POTSO 2 Buisa temana e e latelang (TEMANA C), mme morago o kwale tshobokanyo ka go ntsha dintlha di le SUPA ka mefuta le mosola wa dijo mo go ageng marapo. ELA TLHOKO: 1. Kwala dintlha di le SUPA mo dipolelong tse di tletseng. 2. Dirisa mafoko a gago ka fa go kgonegang. 3. Kwala dipalo tsa dipolelo go tswa go 1 go fitlha go 7. 4. Kwala polelo e nngwe le e nngwe mo moleng o montšhwa. 5. Tshobokanyo ya gago ya dintlha di le supa e tshwanetse go nna boleele jwa mafoko a a kana ka 50–60. 6. Bontsha, mo masakaneng, PALOGOTLHE YA MAFOKO a o a dirisitseng kwa bofelong jwa tshobokanyo ya gago. TEMANA C BOLENG JWA DIJO MO MARAPONG Ba CEP ('Consumer Education Project'), ba re khalisiamo ke minerale o o fepang marapo gore a tie. CEP e rotloetsa gore motho a nwe maswi gararo ka letsatsi gonne a thusa go aga marapo ka khalisiamo. Dijo tse di nang le khalisiamo jaaka, borokholi sepinatšhe le tlhapi di botlhokwa gonne di thusa mmele go amogela khalisiamo e e tlhokegang go aga marapo. Marang a letsatsi a re fa bithamine D e e agang marapo. Dira gore mo dijong tsa gago tsa letsatsi o je tlhapi, nama ya kgogo, dinawa le nama e khibidu, di go fa poroteine e e bidiwang collagen e e thusang gore nngwetharong ya marapo a kgone go konega bonolo. Maungo le merogo e tshwana le kiwi, strawberries, khabetšhe le pepere di thusa ka bithamine C e e bopang collagen mo marapong. Bithamine K e thusa go tshola marapo a itekanetse. Mofuta o wa dibithamine o fitlhelwa mo matonkomaneng, spinatšhe, berries le oli e e fitlhelwang mo merogong, e e thusang go fokotsa khalisiamo e e ntshiwang ke mmele. Nama le tlhapi di netefatsa gore mmele wa motho o na le palo e e tlhokegang ya dioestoblast go aga masole a mmele. Dijo tse di tletseng potasiamo di thusa go bopa marapo a a tiileng. Panana, ditapole le matlapi a tsona di na le potasiamo e e botlhokwa. [E fetoletswe go tswa go: Move, 11 November 2016] PALOGOTLHE YA KAROLO YA B: 10 Kwalololo e ileditswe Phetla"